Мы махуэхэм
Гъатхэпэм и 21,
щэбэт
Гъэрэ щIырэ щызэхэкI махуэщ
Усыгъэм и дунейпсо махуэщ
Мэзхэм я дунейпсо махуэщ
Лъэпкъ зэхэгъэж зэращIым ебэныным и дунейпсо махуэщ
Гуащэ театрым и дунейпсо махуэщ
КъуэкIыпIэ Гъунэгъум щыIэ къэралхэм Анэм и махуэр щагъэлъапIэ
1918 гъэм Къэбэрдеймрэ Балъкъэрымрэ совет властыр щагъэуващ.
1992 гъэм Тэтэрстаным референдум щекIуэкIащ. ЩIэупщIэныгъэм хэтахэм я процент 67-м нэблагъэр и телъхьэ хъуащ дуней псом къыщалъытэ къэрал щхьэхуэ я республикэр хъуным.
2014 гъэм УФ-м ФедерацэмкIэ и Советыр арэзы техъуащ Кърым Республикэмрэ Севастополь къалэмрэ Урысейм зэрыхыхьэжам теухуа зэгурыIуэныгъэм.
Композитор цIэрыIуэ Бах Иоганн Себастьян къызэралъхурэ илъэс 335-рэ ирокъу.
Къызэралъхурэ илъэси 125-рэ ирокъу совет уэрэджыIакIуэ, актёр, эстрадэм и артистхэм ящыщу «СССР-м и цIыхубэ артист» цIэр япэу зыфIаща Утёсов Леонид (и цIэ-унэцIэ дыдэр Вайсбейн Лазарщ).
Адыгэ тхакIуэ Махъсидэ Залымхъан къызэралъхурэ илъэси 110-рэ ирокъу.
Урысей Федерацэм щIыхь зиIэ, Адыгэ Республикэм и цIыхубэ артисткэ Жанэ Нафисэт къыщалъхуа махуэщ.
И ныбжьыр илъэс 70 ирокъу УФ-м нэгъуэщI къэрал IуэхухэмкIэ и министр Лавров Сергей.
Адыгэ сурэтыщI Хъуажь Рэмэзан и ныбжьыр илъэс 70 ирокъу.
1961 гъэм къалъхуащ биологие щIэныгъэхэм я доктор, КъБКъМУ-м и профессор Джатокъуэ Олег.
Дунейм и щытыкIэнур
«pogoda.yandex.ru» сайтым зэритымкIэ, республикэм уэшх мащIэу къыщешхынущ. Махуэм хуабэр градуси 9 — 10, жэщым градуси 2 — 3 щыхъунущ.
Гъатхэпэм и 22,
тхьэмахуэ
Псыхэм я дунейпсо махуэщ
Балтие тенджызым и дунейпсо махуэщ
Таксистым и дунейпсо махуэщ
1895 гъэм Люмье зэкъуэшхэм Франджым и къалащхьэ Париж дунейм щыяпэу кинофильм щагъэлъэгъуащ.
1945 гъэм Хьэрып Къэралхэм я Лигэ къызэрагъэпэщащ.
1951 гъэм Москва и Шаболовкэ телецентрым лэжьэн щыщIидзащ Совет Союзым и Телевиденэм и студие нэхъыщхьэм.
1928 гъэм къалъхуащ Урысей Федерацэм щIыхь зиIэ и егъэджакIуэ Жамбэч Мухьэдин.
1936 гъэм къалъхуащ биологие щIэныгъэхэм я доктор, КъБКъМУ-м и профессору икIи и япэ ректору щыта, Къэбэрдей-Балъкъэрымрэ Урысей Федерацэмрэ щIэныгъэхэмкIэ щIыхь зиIэ и лэжьакIуэ ФиIэпщэ Борис.
Дунейм и щытыкIэнур
«pogoda.yandex.ru» сайтым зэритымкIэ, республикэм пшэр техьэтекIыу щыщытынущ. Махуэм хуабэр градус 14 — 15, жэщым градуси 3 — 4 щыхъунущ.
Гъатхэпэм и 23,
блыщхьэ
Метеорологием и дунейпсо махуэщ
Урысей Федерацэм и Гидрометеорологие IэнатIэм и лэжьакIуэхэм я махуэщ
1876 гъэм электрокъарукIэ лажьэ лампIыр къызэригупсысам и патент инженер Яблочков Павел къратащ.
1956 гъэм япэ ислъам республикэр — Пакистаныр — къэунэхуащ.
1912 гъэм къалъхуащ шапсыгъхэм къахэкIа Совет Союзым и ЛIыхъужь Ацумыжь Айдэмыр.
1923 гъэм къалъхуащ Зеикъуэ къуажэм щIыхь зиIэ и цIыхуу щыта, IуэрыIуэтэдж ХьэфIыцIэ Мусэ-бий.
УэрэджыIакIуэ, Адыгэ Республикэм и цIыхубэ артисткэ Нэхей Тамарэ къыщалъхуа махуэщ.
1939 гъэм къалъхуащ Урысей Федерацэм щIыхь зиIэ и юрист, юстицэмкIэ 2-нэ класс зиIэ къэрал чэнджэщэгъу Абазэ Руслан.
Дунейм и щытыкIэнур
«pogoda.yandex.ru» сайтым зэритымкIэ, республикэм пшэр техьэ-текIыу щыщытынущ. Махуэм хуабэр градус 15 — 16, жэщым градуси 4 — 5 щыхъунущ.
Зыгъэхьэзырар
ХЬЭТАУ Ислъамщ.
